b'\n_START_ARTICLE_\nAloyzas Sakalas\n_START_SECTION_\nBiografija\n_START_PARAGRAPH_\n1938\xe2\x80\x931943 m. mok\xc4\x97si Kauno 35-oje prad\xc5\xbeios mokykloje, 1943\xe2\x80\x931945 m. \xe2\x80\x93 \xe2\x80\x9eAu\xc5\xa1ros\xe2\x80\x9c berniuk\xc5\xb3 gimnazijoje, 1945\xe2\x80\x931949 m. ir 1954\xe2\x80\x931955 m. \xe2\x80\x93 Kauno Komjaunimo vidurin\xc4\x97je mokykloje. Baigiamojoje klas\xc4\x97je suimtas, 1949\xe2\x80\x931954 m. kalintas u\xc5\xbe antisovietin\xc4\x99 veikl\xc4\x85. 1955 m. baig\xc4\x97 vidurin\xc4\x99 mokykl\xc4\x85 aukso medaliu._NEWLINE_1960 m. su pagyrimu baig\xc4\x97 Kauno Politechnikos institut\xc4\x85. 1969 m. Vilniaus valstybiniame universitete apgyn\xc4\x97 fizikos ir matematikos moksl\xc5\xb3 kandidato (dabar \xe2\x80\x93 moksl\xc5\xb3 daktaro) disertacij\xc4\x85 tema \xe2\x80\x9eHolo efektas nepusiausvyrin\xc4\x97se s\xc4\x85lygose\xe2\x80\x9c (vadovas Jurgis Vi\xc5\xa1\xc4\x8dakas), o 1976 m. \xe2\x80\x93 fizikos ir matematikos moksl\xc5\xb3 daktaro (dabar \xe2\x80\x93 habilituoto daktaro) disertacij\xc4\x85 tema \xe2\x80\x9en - ir p - tipo kadmio selenido elektrin\xc4\x97s ir fotoelektrin\xc4\x97s savyb\xc4\x97s\xe2\x80\x9c.\n_START_SECTION_\nProfesin\xc4\x97 veikla\n_START_PARAGRAPH_\n1957\xe2\x80\x931960 m. \xe2\x80\x93 Kauno Medicinos instituto laborantas, 1960\xe2\x80\x931963 m. \xe2\x80\x93 Elektrografijos mokslinio tyrimo instituto in\xc5\xbeinierius, 1960\xe2\x80\x931965 m. \xe2\x80\x93 Vilniaus klinikin\xc4\x97s ligonin\xc4\x97s in\xc5\xbeinierius, 1965\xe2\x80\x931975 m. \xe2\x80\x93 Vilniaus medicinos technikos dirbtuvi\xc5\xb3 elektromechanikas, 1963\xe2\x80\x931969 m. \xe2\x80\x93 VU Puslaidininki\xc5\xb3 fizikos problemin\xc4\x97s laboratorijos vyr. in\xc5\xbeinierius, 1969\xe2\x80\x931971 m. \xe2\x80\x93 Puslaidininki\xc5\xb3 fizikos katedros vyr. d\xc4\x97stytojas, 1971\xe2\x80\x931978 m. \xe2\x80\x93 docentas, nuo 1978 m. \xe2\x80\x93 profesorius. Monografijos apie puslaidininki\xc5\xb3 fizik\xc4\x85 ir apie 250 mokslini\xc5\xb3 darb\xc5\xb3, 16 i\xc5\xa1radim\xc5\xb3 ir 2 atradim\xc5\xb3 autorius.\n_START_SECTION_\nPolitin\xc4\x97 veikla\n_START_PARAGRAPH_\n1988 m. \xe2\x80\x93 S\xc4\x85j\xc5\xabd\xc5\xbeio iniciatyvin\xc4\x97s grup\xc4\x97s narys, 1988\xe2\x80\x931990 m. \xe2\x80\x93 Vilniaus tarybos pirmininkas, S\xc4\x85j\xc5\xabd\xc5\xbeio seimo narys._NEWLINE_1989 m. \xe2\x80\x93 LSDP iniciatyvin\xc4\x97s grup\xc4\x97s narys, 1989\xe2\x80\x931991 m. \xe2\x80\x93 LSDP Vilniaus skyriaus pirmininkas, 1991\xe2\x80\x931999 m. \xe2\x80\x93 LSDP pirmininkas, v\xc4\x97liau Garb\xc4\x97s pirmininkas, 2001 m. \xe2\x80\x93 nuo LSDP ir LDDP Jungtinio suva\xc5\xbeiavimo LSDP tarybos narys._NEWLINE_1990\xe2\x80\x931992 m. \xe2\x80\x93 LR AT deputatas, prezidiumo narys, Nepriklausomos valstyb\xc4\x97s atk\xc5\xabrimo akto signataras, 1992\xe2\x80\x932004 m. \xe2\x80\x93 Lietuvos Respublikos Seimo narys, 1992\xe2\x80\x931996 m. \xe2\x80\x93 Seimo pirmininko pavaduotojas, 2001 m. \xe2\x80\x93 Teis\xc4\x97s ir teis\xc4\x97tvarkos komiteto pirmininkas._NEWLINE_Nuo 2004 m. \xe2\x80\x93 Europos parlamento narys.\n_START_SECTION_\nVisuomenin\xc4\x97 veikla\n_START_PARAGRAPH_\nNuo 1996 m. \xe2\x80\x93 organizacijos \xe2\x80\x9eGelb\xc4\x97kit vaikus\xe2\x80\x9c pirmininkas.'